CELEX: 62009CN0016
Language: da
Date: 2009-01-15 00:00:00
Title: Sag C-16/09: Anmodning om præjudiciel afgørelse indgivet af Bundesfinanzhof (Tyskland) den 15. januar 2009 — Gudrun Schwemmer mod Agentur für Arbeit Villingen-Schwenningen — Familienkasse

18.4.2009   
            
            
               DA
            
            
               Den Europæiske Unions Tidende
            
            
               C 90/7
            
         Anmodning om præjudiciel afgørelse indgivet af Bundesfinanzhof (Tyskland) den 15. januar 2009 — Gudrun Schwemmer mod Agentur für Arbeit Villingen-Schwenningen — Familienkasse
   (Sag C-16/09)
   2009/C 90/11
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Gudrun Schwemmer
   
      Sagsøgt: Agentur für Arbeit Villingen-Schwenningen — Familienkasse
   
      Præjudicielle spørgsmål
   
   
               1)
            
            
               Finder bestemmelsen i artikel 76, stk. 2, i forordning nr. 1408/71 om anvendelse af de sociale sikringsordninger op arbejdstagere, selvstændige erhvervsdrivende og deres familiemedlemmer, der flytter inden for Fællesskabet (1) tilsvarende anvendelse på artikel 10, litra a), i forordning nr. 574/72 af 21. marts 1972 om regler til gennemførelse af forordning (EØF) nr. 1408/71 (2) i en situation, hvor den forælder, der har ret dertil, ikke indgiver en ansøgning om familieydelser, der tilkommer ham, i beskæftigelseslandet?
            
         
               2)
            
            
               Såfremt artikel 76, stk. 2, i forordning nr. 1408/71 finder tilsvarende anvendelse: På grundlag af hvilke skønsmæssige overvejelser kan den institution i bopælsstaten, der er kompetent med hensyn til familieydelser, anvende artikel 10, litra a), i forordning nr. 574/72, som om der blev tilkendt ydelser i beskæftigelseslandet? Kan denne skønsbeføjelse til at forudsætte, at der er oppebåret familieydelser i beskæftigelseslandet, være begrænset, hvis den person, der har ret dertil i beskæftigelseslandet, bevidst ikke ansøger om de familieydelser, der tilkommer ham, for at skade den, der har krav på børnepengene i bopælsstaten?
            
         
      (1)  EFT L 149, s. 2.
   
      (2)  EFT L 74, s. 1.